Marc Gené

Marc Gené i Guerrero (s. 29. maaliskuuta 1974 Sabadell, Katalonia, Espanja) on espanjalainen rata-autoilija.

Kausina 2005–2018 Gené toimi Ferrarin Formula 1 -tallin testikuljettajana.

Genén isoveli Jordi Gené on myös autourheilija.

 Karting ja pikkuformulat 
Gené aloitti karting-autoilun 13-vuotiaana vuonna 1987 ja jatkoi uraansa karting-sarjoissa vuoden 1989 loppuun saakka. Vuonna 1990 hän voitti nuorimpana koskaan Espanjan Kart Champion -sarjan Senior-luokan mestaruuden, jolloin hän alkoi saada mainetta alalla.

Vuonna 1991 Gené jatkoi karting-sarjassa sijoittuen muun muassa World Kart Championship -sarjassa 13:nneksi. Seuraavana vuonna hän sijoittui Espanjan Formula Ford -sarjassa viidenneksi keräten kauden aikana yhden voiton ja kaksi paalupaikkaa. Vuonna 1993 hän nousi Formula Ford World Cup & Festival -sarjaan.

Isompien formuloiden ajaminen alkoi vuonna 1994, kun hän suuntasi Britannian Formula 3 -sarjaan, jossa hänet valittiin vuoden parhaaksi aloittelijaksi eli rookie-kuljettajaksi. Hän ajoi sarjassa vielä vuoden 1995 ennen kuin siirtyi Superformula Golden Cup Italy -sarjaan vuodeksi 1996 ja voitti mestaruuden. Vuonna 1997 Gené ajoi Formula 3000:ssa ja 1998 Open Fortuna by Nissanissa, jossa hän voitti mestaruuden.

 Formula 1 
 Minardi 
Suurien tukirahojen saattelemana Gené suuntasi vuonna 1999 italialaisen Minardi-tallin auton ohjaimiin Formula 1 -sarjaan. Tallipaikastaan hänen piti maksaa sponsorirahojen turvin huhujen mukaan jopa 49 miljoonaa markkaa. Sijoituttuaan kuudenneksi Euroopan GP:ssä, joka ajettiin Saksassa, hän saavutti yhden MM-pisteen. Kilpailu oli muutenkin varsin yllätyksellinen, sillä Minardi-tallin ykköskuljettaja Luca Badoer oli pitkään kilpailun neljäntenä, vaikka joutuikin lopussa keskeyttämään. Gené toi tallille ensimmäisen pisteen sitten vuoden 1995 ja Pedro Lamyn.

Vuonna 2000 hän jatkoi yhä ”maksukuljettajana” Minardin tiimissä tallikaverinaan Gastón Mazzacane. Kumpikaan heistä ei kerännyt yhtään pistettä.

 Williams 
Genén tie vei vuonna 2001 Williams-tallin testikuljettajaksi. Pesti jatkui vuoteen 2004 asti, ja hän ehti tuona aikana ajaa muutaman kilpailun tuuratessaan tallin kilpakuljettajia. Kaudella 2003 hän saavutti yhdessä kilpailussa neljä MM-pistettä, ja sijoittui sarjassa 17:nneksi. Kaudella 2004 hän ajoi kaksi kilpailua Williamsilla ilman pistesijoituksia.

 Ferrari 
pienoiskuva|right|Gené Ferrarin ratissa Shell V-Power Day Event -tapahtumassa Poznańissa Puolassa vuonna 2007.
Kaudelle 2005 Gené lähti ajamaan testejä sarjan menestyneimmälle tallille, Ferrarille.

 Kilpaileminen LMP-autoilla 
Gené on kilpaillut Le Mans Series -sarjassa vuodesta 2007 lähtien Peugeot’n LMP-autolla. Hän on osallistunut myös Le Mansin 24 tunnin ajoon ja sijoittui ajopariensa kanssa vuonna 2008 toiseksi ja voittajaksi vuonna 2009.

 Formula 1 -tulokset 

KausiTalli123456789101112131415161718PisteetSijoitus1999Minardi AUSKesk. BRA9 SMR9 MONKesk. ESPKesk. CAN8 FRAKesk. GBR15 AUT11 GER9 HUN17 BEL16 ITAKesk. EUR6 MAL9 JPNKesk.117.2000Minardi AUS8 BRAKesk. SMRKesk. GBR14 ESP14 EURKesk. MONKesk. CAN16 FRA15 AUT8 GERKesk. HUN15 BEL14 ITA9 USA12 JPNKesk. MALKesk.019.2003Williams AUS  MAL  BRA  SMR  ESP  AUT  MON  CAN  EUR  FRA  GBR  GER  HUN  ITA5 USA  JPN 417.2004Williams AUS  MAL  BHR  SMR  ESP  MON  EUR  CAN  USA  FRA10 GBR12 GER  HUN  BEL  ITA  CHN  JPN  BRA 023.

 Lähteet 

 Aiheesta muualla 

 Marc Genén virallinen sivusto

Luokka:Espanjalaiset Formula 1 -kuljettajat
Luokka:Le Mansin 24 tunnin ajon voittajat
Luokka:American Le Mans Series -kuljettajat
Luokka:Vuonna 1974 syntyneet
Luokka:Elävät henkilöt